Levi Strauss & Co.|  |
| Pramonė | mažmeninė prekyba |
| Įkurta | 1853 m. |
| Įkūrėjas (-ai) | Levi Strauss |
| Centrinė būstinė | Jungtinės Amerikos Valstijos San Franciskas, Kalifornija, Jungtinės Valstijos |
| Produkcija | drabužiai • aksesuarai • batai |
| Pajamos | Didėjimas 4,68 mlrd. JAV dol. (2013) |
| Darbuotojų | 17 000 (2013) |
| Tinklalapis | www.levistrauss.com |

**„Levi Strauss & Co."** – tarptautinė amerikiečių drabužių mažmeninės prekybos kompanija, labiausiai žinoma dėl **„Levi’s"** džinsų.

Istorija
--------

1853 m. Levi Strauss persikelia gyventi į San Franciską ir pradeda galanterijos prekių gaminimo verslą; tiekė įvairias aprangos detales, antklodes ir pan. į įvairias mažas parduotuves šalies vakarinėje dalyje. 1873 m. Strauss bei jo kolegai Jacob Davis yra išduodamas kelnių su kniedėmis patentas. Jiedu pradėjo gaminti džinsus, apimančius juosmenį, su varinėmis kniedėmis; iš pradžių kelnių tipas vardo neturėjo, buvo vadinamas tiesiog „XX", kas pramonėje reiškia aukščiausią kokybę. 1886 m. sukuriamas pirmas ant džinsų dedamas logo, kuriame buvo vaizduojami du žirgai. 1902 m. būdamas 73-ejų metų, kompanijos įkūrėjas Levi Strauss miršta, jo verslas yra perduodamas Strauss sūnėnams.

Apie 1905 m. pristatomos chaki spalvos kelnės bei paltai. 1906 m. gaisras nusiaubia kompanijos centrinę būstinę bei fabriką, buvusius San Franciske; tačiau kompanija greitai vėl atsistoja ant kojų. 1918 m. pristatomas pirmas kelnių modelis, skirtas moterims. Vardas „Levi’s" pradėtas naudoti vietoj žodžio „džinsai", todėl 1928 m. kompanija nusprendžia pavadinimą įregistruoti kaip prekės ženklą. 1934 m. pristatomi pirmieji džinsai, skirti moterims. Po kelerių metų sukuriama garsioji raudonos spalvos etiketė, norint kompanijos produkciją atskirti nuo konkurentų; jo dizainas naudojama iki šiol.

Nuo maždaug 1960 m. paaugliai pradėjo plačiai naudoti žodį „džinsai"; žodžio kilmė neaiški, iki tol tokio tipo kelnės buvo vadinamos *overalls*. Netrukus atidaroma nauja gamykla JAV pietuose. 1965 m. sukuriami atskiri kompanijos padaliniai „Levi Strauss International" bei „Levi Strauss Far East", skirti pradėti kompanijos veiklą užsienio šalyse. 1983 m. atidaroma pirmoji „Levi’s" parduotuvė Europoje, Ispanijoje. 1986 m. pristatomas prekės ženklas „Dockers", apibūdinantis chaki spalvos kelnes, skirtas tiek vyrams, tiek moterims.

Parduotuvė Vokietijoje

Plėtra
------

Kompanijos produkcija yra prieinama daugiau nei 100-ame pasaulio šalių, svarbiausios rinkos yra Amerika, Europa bei rytų-pietų Azija. „Levi’s" produktai yra pardavinėjami 50 tūkst. parduotuvių visame pasaulyje, veikia apie 2800 „Levi’s" bei kitų prekės ženklų firminių parduotuvių, kurios yra valdomos tiek pačios kompanijos, tiek franšizės būdu. Centrinės bendrovės būstinės veikia San Franciske, Briuselyje bei Singapūre. „Levi Strauss & Co." valdo keturis prekės ženklus: „Levi’s", „Dockers", „Denizen" bei „Signature by Levi Straus & Co". 84 % kompanijos pajamų sudaro „Levi’s" prekės ženklo pardavimai.

Pajamos 2013 m. siekė 4,68 mlrd. JAV dol. 70 mln. daugiau nei 2012 m. Pardavimai Amerikoje didėjo 18,3 %, tuo tarpu pajamos Europoje sumažėjo 6 %.

Šaltiniai
---------

1. 1 2  America's Largest Private Companies > Levi Strauss & Co Verslo tinklalapis „Forbes". Nuoroda tikrinta 2014 m. rugpjūčio 20 d.
2. ↑  Levi Strauss > Investors > 2013 Annual Report Oficiali kompanijos finansinė ataskaita. Nuoroda tikrinta 2014 m. rugpjūčio 20 d.
3. 1 2 3  Levi Strauss & Co. > Our Story > Timeline Archyvuota kopija 2014-08-18 iš Wayback Machine projekto. Oficialus tinklalapis. Nuoroda tikrinta 2014 m. rugpjūčio 23 d.

Nuorodos
--------

|  |  |
| --- | --- |
|  | **Vikiteka: Levi Strauss & Co.** – vaizdinė ir garsinė medžiaga  |

* Oficialus „Levi Strauss & Co." tinklalapis
* Oficialus „Levi’s" tinklalapis
* „Levi’s" socialiniame tinkle „Facebook"